ΓΡΑΠΤΗ ΕΡΩΤΗΣΗ E-3835/00

υποβολή: Elisabeth Schroedter (Verts/ALE) προς την Επιτροπή

(7 Δεκεμβρίου 2000)

Θέμα: Οικονομικήποστήριξη από την ΕΕ εκδηλώσεως με εκπροσώπους του ακροδεξιού μουσικού χώρου

Εν όψει των αυξανόμενων ρατσιστικών, ακροδεξιών και ξενόφοβων τάσεων στην Ευρώπη, οι ερευνητές έχουν προειδοποιήσει ιδιαίτερα για τους κινδύνους που τίθενται από τον ακροδεξιό μουσικό χώρο, διότι έχει επίπτωση σε νεαρά άτομα τα οποία δεν έχουν ακόμη έρθει σε στενή επαφή με οργανώσεις της ακροδεξιάς.

1. Γνωρίζει η Ευρωπαϊκή Επιτροπή. ότι στις 14 και 15 Ιουλίου 2000 στο Tarancon (80 χιλ. νοτιοανατολικά της Μαδρίτης) διεξήχθη ένα Dark-Wave-Κοντσέρτο που διήρκεσε το Σαββατοκύριακο με όνομα Arcana Europa, στο πλαίσιο του οποίου εμφανίστηκαν μία σειρά από εκπροσώπους του ευρωπαϊκού ακροδεξιού μουσικού χώρου, και ότι στο πλαίσιο αυτό μπορούσε κανείς να διαβάσει από τις ιστοσελίδες τουπεύθυνου της εκδήλωσης Los Cantos de Maldoror ότι η εν λόγω εκδήλωσηποστηρίζεται μεταξύ άλλων από την Ευρωπαϊκή Ένωση και από τις ισπανικές περιφερειακές αρχές;

2. Ισχύει ότι η Ευρωπαϊκή Ένωση ενίσχυσε οικονομικά το εν λόγω κοντσέρτο;

Εάν όχι, τι προτίθεται να πράξει η Ευρωπαϊκή Ένωση κατά των οργανωτών οι οποίοι διαφήμισαν παράνομα με το λογότυπο και με παραπομπή στην ιστοσελίδα της Ευρωπαϊκής Ένωσης για το κοντσέρτο τους;

Εάν ναι, πως εξηγεί η Ευρωπαϊκή Επιτροπή την οικονομικήποστήριξη εκδήλωσης στην οποίαν εμφανίζονται μουσικοί όπως π.χ. ο Αυστριακός Gerhard Petrak με το καλλιτεχνικό ψευδώνυμο Kadmon από το συγκρότημα ALLERSEELEN, και ο οποίος για μερικά ήδη έτη δημοσιεύει διάφορα άρθρα σε ακροδεξιά περιοδικά στη Γερμανία και εκδίδει ένα έντυπο με τον τίτλο AORTA, με το οποίο αποδίδει τιμές σε εκπροσώπους του εθνικού σοσιαλισμού όπως π.χ. ο Karl-Maria Wiligut (ταξίαρχος των SS, δημιουργός του εμβλήματος της νεκροκεφαλής των SS, και σύμβουλος του Χίμλερ σε απόκρυφα θέματα);

Συμφωνεί και η Επιτροπή ότι τα ανωτέρω αποτελούν σαφείς εκδηλώσεις ρατσιστικού και ακροδεξιού περιεχομένου και ιδεολογίας και ότι σύμφωνα με τη γενική ρήτρα μη διακρίσεων που περιέχεται στο άρθρο 13 της Συνθήκης ΕΚ και την ανακοίνωση της Επιτροπής της 25ης Μαρτίου 1998 Ένα πρόγραμμα δράσης κατά του ρατσισμού(1), ένας από τους σκοπούς είναι η προώθηση αντιρατσιστικών προγραμμάτων και ότι ως εκ τούτου οι εν λόγω εκδηλώσεις θα πρέπει να καταπολεμηθούν;

3. Στις αρχές Ιουλίου 2000, ενημέρωσα τους εκπροσώπους της Ευρωπαϊκής Επιτροπής ότι το εν λόγω κοντσέρτο είχε προαναγγελθεί στο Διαδίκτυο και ζήτησα πληροφορίες τι επιδοτήσεις είχαν χορηγηθεί από την Ευρωπαϊκή Ένωση. Παρά τα επανειλημμένα διαβήματά μου (19.7., 3.8., 22.8., 7.9.2000) εάν το εν λόγω κοντσέρτο έχει ενισχυθεί με κοινοτικούς πόρους δεν έχω λάβει μέχρι σήμερα καμία απάντηση.

Οι εκπρόσωποι της Επιτροπής στο Βερολίνο ενημέρωσαν την κατάλληληπηρεσία στις Βρυξέλλες για τις ανησυχίες μου, και ποια μέτρα έχουν ληφθεί έκτοτε σε ό,τι αφορά την εν λόγωπόθεση;

4. Εάν η Ευρωπαϊκή Ένωση παρείχε χρηματοδότηση για το εν λόγω κοντσέρτο χωρίς αρχικά να γνώριζε το περιεχόμενό του, τι συμπεράσματα έχουν προκύψει ή τι συμπεράσματα προτίθεται να συνάγει από αυτό το περιστατικό;

Έχει ζητηθεί ήδη η επιστροφή των εν λόγω χρημάτων;

Έχει ήδη ελέγξει η Επιτροπή ποιος είναι ο αρμόδιος για την απόφαση παροχής οικονομικής ενισχύσεως;

(1) COM(98)183 τελικό.

Απάντηση της κας Reding Εξ ονόματος της Επιτροπής

(28 Μαρτίου 2001)

1. Το σχέδιο Arcana Europa χρηματοδοτήθηκε από την Κοινότητα το 1999 με 22 070 στο πλαίσιο των Πρωτοβουλίες νέων (τοπικές πρωτοβουλίες) του προγράμματος Νεολαία για την Ευρώπη. Αυτό το ποσό τα οποία καταβλήθηκε στην ένωση Los Cantos del Maldoror μετά τηνπογραφή της σύμβασης που διέπει αυτή την επιδότηση.

Ο φάκελος βάσει του οποίου έγινε η επιλογή αυτού του σχεδίου προτάθηκε από την εθνική μονάδα συντονισμού της Ισπανίας για το πρόγραμμα(1). Δεν περιείχε ρατσιστικά ή ξενοφοβικά στοιχεία που θα το απέκλειαν από το δικαίωμα κοινοτικής ενίσχυσης.

2. Η Αντιπροσωπεία της Επιτροπής στο Βερολίνο γνωστοποίησε στις αρμόδιεςπηρεσίες στις Βρυξέλλες τις παρατηρήσεις του κυρίου βουλευτή.

Πραγματοποιήθηκαν έρευνες στην εθνική μονάδα συντονισμού της Ισπανίας. Ηποβληθείσα έκθεση δραστηριότητας αναλύθηκε διεξοδικά. Βάσει των πληροφοριών που έχει στη διάθεσή της, η Επιτροπή ήταν νομικάποχρεωμένη να συμμορφωθεί με τους όρους της προαναφερόμενης σύμβασης.

3. Ο κύριος βουλευτής δίνει συμπληρωματικές πληροφορίες στη γραπτή ερώτησή του. Η Επιτροπή δεν γνώριζε κατά την εξέταση του φακέλου αυτές τις πληροφορίες που αφορούν, κυρίως, τις δραστηριότητες, χρησιμοποιώντας ψευδώνυμο, ενός από τους μουσικούς που έλαβαν μέρος στη συναυλίας στο πλαίσιο του σχεδίου και δεν ήταν μπορούσε συνεπώς να τις λάβειπόψη κατά την εκτίμηση της επιλεξιμότητάς του

4. Η Επιτροπή συμμερίζεται τις ανησυχίες του κυρίου βουλευτή όσον αφορά την καταπολέμηση του ρατσισμού και της ξενοφοβίας. Καταδικάζει το ρατσισμό και της μισαλλοδοξίαςπό όλες τις μορφές τους. Σημειώνει τις παρατηρήσεις του Ευρωπαϊκού Παρατηρητηρίου των φαινομένων ρατσισμού και ξενοφοβίας σχετικά με τους κινδύνους που συνδέονται με τη μουσική και τις νέες τεχνολογίες ως μέσων διάδοσης ρατσιστικών και ξενοφοβικών μηνυμάτων, καθώς και σχετικά με τη σημασία των θετικών εκπαιδευτικών μέτρων, κυρίως στους νέους.

Για το λόγο αυτό η Επιτροπή, ακόμη και εάν σε αυτή την συγκεκριμένη περίπτωση δεν θεωρεί δυνατόν να αναθεωρήσει τις νομικές δεσμεύσεις της, αποφάσισε να δώσει προτεραιότητα, στο πλαίσιο του προγράμματος ΝΕΟΛΑΙΑ, στα σχέδια με άξονα τον αγώνα για το σεβασμό των δικαιωμάτων του ανθρώπου και την καταπολέμηση του ρατσισμού, του αντισημιτισμού και της ξενοφοβίας. Αυτό το θέμα επιλέχθηκε ως μια από τις προτεραιότητες για το 2001 σε συμφωνία με την επιτροπή του προγράμματος. Προβλέπεται η οργάνωση, στο Βερολίνο το 2001, διάλεξης σχετικά με αυτό το πρόβλημα, σε συνεργασία με τη γερμανική κυβέρνηση.

Εξάλλου η Επιτροπή θα φροντίσει, περισσότερο απ' ό,τι στο παρελθόν, να εξασφαλίσει το μεγαλύτερο δυνατό αριθμό εγγυήσεων για τα σχέδια που χρηματοδοτούνται στο πλαίσιο του προγράμματος ΝΕΟΛΑΙΑ και θα κάνει ανάλογες συστάσεις στις εθνικές μονάδες συντονισμού.

(1) Οι εθνικές μονάδες συντονισμού είναιπεύθυνες για την εφαρμογή του προγράμματος σε εθνικό επίπεδο.